NORMALVEDTEKTER FOR DISTRIKTSSAMSKIPNADER AV FOLKEAKADEMI

Vedteke på landsmøtet juni 2006

§ 1

Organisasjon
Folkeakademiet...............................................  er ein samskipnad av folkeakademia i distriktet.
Frivillige distriktsorganisasjonar og –institusjonar samt organisasjonar og institusjonar i kommunar
utan lokallag som driv kulturformidling og opplysningsarbeid, vaksenopplæring og anna kulturell
verksemd, kan vere medlemmer.

§ 2

Føremål
Folkeakademiet....................... er tilslutta Folkeakademienes Landsforbund, og arbeider i samsvar med føremålet til landsforbundet.
Distriktssamskipnaden skal: 
-	leggje til rette og samordne det folkeopplysnings- og kulturarbeid som vert drive av dei lokale folkeakademia, innafor vedteke idégrunnlag.
-	aktivisere og stimulere verksemda til dei lokale folkeakademia.
-	vere bindelekk mellom dei lokale folkeakademia og landsforbundet.
-	representere dei lokale folkeakademia andsynes dei fylkeskommunale styremaktene og organisasjonar og institusjonar som driv opplysnings- og kulturarbeid i distriktet.

§ 3

Kontingent
Kontingenten i samskipnaden vert fastsett av årsmøtet og inkluderer tidsskriftet Nøkkelen.  Medlemmer som står til rest med kontingent vert strokne ved inngangen til eit nytt kontingentår.

§ 4

Årsmøte – Innkalling og rettar
Årsmøtet er den høgste styremakta i samskipnaden. Det vert halde kvart år og kunngjort minst 8 veker i førevegen.
	Innkalling med sakliste og dokument skal sendast lokalakademia og medlemmene seinast 3 veker føre møtet.
	Styret i distriktssamskipnaden har høve til å avgrense talet på utsendingar til 2 frå kvart lokalakademi og kvar medlem dersom praktiske grunnar talar for det. Berre 1 utsending frå kvart lokalakademi og kvar distriktsmedlem har røysterett.
Styremedlemmer har fulle rettar, men berre talerett i saker med ansvar overfor årsmøtet.
Organisasjons- og institusjonsmedlemmer frå kommunar utan akademi har ingen rettar i høve til årsmøtet.
Omframt årsmøte kan kallast saman av styret, og det skal haldast når minst 1/3 av lokalakademia og distriktsmedlemmene i samskipnaden samla krev det.
Innkalling til omframt årsmøte må sendast skriftleg minst 2 månader i førevegen. På omframt årsmøte kan ein berre ha føre dei sakene som er nemnde i innkallinga.

§5

Årsmøte - Sakliste
a.  Konstituering
b. Årsmelding
c. Rekneskap med revisormelding
d. Arbeidsprogram
e. Budsjett og fastsetjing av kontingent for neste år
f. Innkomne saker og andre saker styret legg fram
Saker som lokalakademia eller distriktsmedlemmene vil ha føre, må vere styret i hende seinast 4 veker før møtet. Vedtak vert gjort med vanleg fleirtal.
g. Val av styre, engasjement av revisor, val av valnemnd
h. Val av utsendingar til landsmøtet i Folkeakademienens Landsforbund

§ 6

Samansetjing og val av styret
Styret i samskipnaden har 5 medlemmer med 3 varamedlemmer. Styremedlemmene vert valde for 2 år, varamedlemmene for 1 år. Leiaren og nestleiaren vert valde ved særskilde val.
	Det eine året er leiaren og 1 styremedlem på val, det andre året nestleiaren og 2 styremedlemmer. Dersom ein styremedlem som ikkje er på val, blir vald til leiar eller nestleiar, vert ein ny styremedlem vald for eitt år i staden for denne. 
	Dersom nestleiaren blir vald til leiar, vert ny nestleiar vald for eitt år. Styret er vedtaksført når minst halvdelen av medlemmene er til stades.
Varamedlemmene til styret vert valde i nummerert rekkjefølgje ved særskilt val for kvar. Fylkeskommunen kan vere representert med ein konsultativ medlem i styret.
Funksjonstida i kvart av dei ulike omboda bør ikkje vere meir enn 8 år samanhengande.

§ 7

Styret si oppgåve
Oppgåvene til styret er å leie arbeidet i samskipnaden etter det som er fastsett i vedtekter og retningsliner. Det arbeider ut framlegg til budsjett, sender søknader om tilskot og gjennomfører dei tiltak som trengst for at føresegnene i føremålsparagrafen vert følgde.
Styret engasjerar kasserar og tilset dagleg leiar med oppgåver som vert fastsette i eigne instruksar.
Styret kan nemna opp og gje fullmakter til eit arbeidsutval. 

§ 8 

Endring av vedtektene
Framlegg til endring av vedtektene må vere i styret i hende minst 6 veker før årsmøtet og sendast til lokalakademia og distriktsmedlemmene minst 3 veker før årsmøtet.
	Endringar av vedtektene må gjerast på ordinært årsmøte og krev 2/3 fleirtal av frammøtte utsendingar med røysterett.

§ 9 
Oppløysing
Folkeakademiet . . . . . . . . . . . . . . . . . . . . . . . . . . . . . kan berre løysast opp av eit ordinært årsmøte, og framlegg om oppløysing må vere sendt til styret minst 6 veker føre møtet. Vedtak om oppløysing krev 3/4 fleirtal, og minst halvparten av lokalakademia og distriktsmedlemmene må vere samde i det. Dersom samskipnaden vert oppløyst, skal midlane brukast til beste for folkeakademiverksemda i distriktet, og Folkeakademienes Landsforbund styrer med dei.

§ 10

Godkjenning
Desse vedtektene er vedtekne på årsmøtet den  . . . / . . .  -  20.. og tek til å gjelde straks dei er godkjende av Folkeakademienes Landsforbund.